b'\n_START_ARTICLE_\nBror Laurla\n_START_PARAGRAPH_\nBror Laurla (17. kes\xc3\xa4kuuta 1914 \xe2\x80\x93 23. maaliskuuta 1990) oli suomalainen talvisodan ja v\xc3\xa4lirauhan ajan historiasta kirjoittanut kirjailija._NEWLINE_Laurla k\xc3\xa4vi Oulun ruotsalaista yhteiskoulua ja p\xc3\xa4\xc3\xa4si ylioppilaaksi 1934. H\xc3\xa4n k\xc3\xa4vi kadettikoulun 1936\xe2\x80\x931938. Talvisodan aikana Laurla oli patterinp\xc3\xa4\xc3\xa4llikk\xc3\xb6n\xc3\xa4 Raskas Patteristo 4:ss\xc3\xa4 Taipaleessa. Jatkosodassa h\xc3\xa4n oli patteristoupseerina Raskas Patteristo 15:ss\xc3\xa4 ja Raskas Patteristo 33:ssa sek\xc3\xa4 Kevyt Patteristo 23:ssa It\xc3\xa4-Karjalassa ja Karjalan kannaksella. Laurla toimi vuonna 1944 Raskas Patteristo 33:n vt. komentajana Karjalan kannaksella ja Lapin sodan aikana h\xc3\xa4n oli patterinp\xc3\xa4\xc3\xa4llikk\xc3\xb6n\xc3\xa4 Kentt\xc3\xa4tykist\xc3\xb6rykmentti 1:ssa 1944\xe2\x80\x931945. Sotien j\xc3\xa4lkeen Laurla siirtyi liikealalle.'